เงินบาทเปิดตลาด 31.59/61
ธนาคารซีไอเอ็มบี ไทย  รายงาน เงินบาทเปิดตลาดเช้านี้ที่ระดับ 31.59/61 คาดแกว่งตัวในกรอบแคบๆ ตามยูโร
18 ก.ค. 2555

ธนาคารซีไอเอ็มบี ไทย  รายงาน เงินบาทเปิดตลาดเช้านี้ที่ระดับ 31.59/61 คาดแกว่งตัวในกรอบแคบๆ ตามยูโร
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 31.59/61 บาท/ดอลลาร์ ปรับตัวอ่อนค่าจากช่วงปิดตลาดเย็นวานนี้ที่ระดับ 31.56/58 บาท/ดอลลาร์ คาดเคลื่อนไหวในกรอบแคบๆ ตามค่าเงินยูโร
"(เงินบาท)อ่อนค่าเล็กน้อยตามยูโร คาดวันนี้เคลื่อนไหวแกว่งตัวในกรอบแคบๆ" นักบริหารเงิน กล่าว
ถ้อยแถลงของนายเบน เบอร์นันเก้ ประธานธนาคารกลางสหรัฐ(เฟด) ถึงมุมมองทางเศรษฐกิจต่อคณะกรรมาธิการบริการด้านการเงินแห่งสภาผู้แทนราษฎรสหรัฐ และคณะกรรมาธิการด้านการธนาคารแห่งวุฒิสภาสหรัฐ ที่ว่าอาจมีการออกมาตรการกระตุ้นเศรษฐกิจหากมีความจำเป็นยังเป็นเรื่องที่มีความคลุมเครืออยู่ 
สำหรับความเคลื่อนไหวของค่าเงินสกุลหลักต่างประเทศที่สำคัญ เงินยูโรอยู่ที่ระดับ 1.2302/2303 ดอลลาร์/ยูโร ปรับตัวแข็งค่าจากระดับ 1.2294/2296 ดอลลาร์/ยูโร ส่วนเงินเยนอยู่ที่ระดับ 79.08/11 เยน/ดอลลาร์ ปรับตัวอ่อนค่าจากระดับ 78.99/79.02 เยน/ดอลลาร์
นักบริหารเงิน คาดวันนี้เงินบาทจะเคลื่อนไหวในกรอบระหว่าง 31.55-31.65 บาท/ดอลลาร์